కటక్: 25 పరుగులకే మూడు వికెట్లు కోల్పోయి కష్టాల్లో కూరుకుపోయిన భారత్ జట్టు పని అయిపోయిందని అందరూ అనుకున్నారు. కానీ విశ్లేషకుల అంచనాలు తప్పయ్యాయి. క్రిస్ వోక్స్ నిప్పులు చెరిగే బంతులను సమర్థంగా అడ్డుకున్న యువరాజ్ సింగ్, ధోనీలు జాగ్రత్తగా ఆడుతూ నెమ్మదిగా ముందుకు కదిలించారు. తర్వాత క్రీజులో కుదురుకున్నాక ఇంగ్లిష్ బౌలర్లకు చుక్కలు చూపించారు. దొరికిన బంతులను దొరికనట్టు బాదుతూ బౌండరీలకు పంపించారు. స్కోరు బోర్డును ఉరకలెత్తించారు. ఈ క్రమంలో 56 బంతుల్లోనే 50 పరుగులు పూర్తి చేసుకున్న యూవీ తర్వాత వెనుదిరిగి చూసుకోలేదు. అర్ధ సెంచరీ పూర్తి చేసుకున్నాక బ్యాట్ను మరింత ఝళిపించిన యూవీ 97 బంతుల్లో 15 ఫోర్లు, సిక్స్తో శతకం పూర్తి చేశాడు. సెంచరీ పూర్తయ్యాక యూవీ మరింత రెచ్చిపోయాడు. వరుసగా ఫోర్లు కొడుతూ స్కోరు వేగం పెంచాడు. మరోవైపు యూవీకి పూర్తి సహకారం అందిస్తున్న ధోనీ కూడా సెంచరీకి చేరువయ్యాడు. 89 బంతుల్లో 79 పరుగులతో క్రీజులో ఉన్నాడు. 32.1 ఓవర్లలో 200 పరుగుల భాగస్వామ్యాన్ని నమోదు చేశారు. ప్రస్తుతం 37 ఓవర్లు ముగిసే సరికి భారత్ మూడు వికెట్లు కోల్పోయి 226 పరుగులు చేసింది.
katak: 25 parugulake moodu viketlu kolpoi kashtaallo kuurukupooyina bharat jattu pani ayipoyindani andaruu anukunnaru. cony vislaeshakula anchanaalu tappayyaayi. cris wokes nippulu cherige bantulanu samarthamgaa addukunna yuvaraj sing, dhoneelu jaagrattagaa aadutuu nemmadigaa munduku kadilinchaaru. tarvaata kreesulo kudurukunnaka inglish boularlaku chukkalu chuupimchaaru. dorikina bantulanu dorikanattu baadutuu boundariilaku pampinchaaru. skoru bordunu urakalettinchaaru. ee kramamlo 56 bantullone 50 parugulu puurti chesukunna uv tarvaata venudirigi chusukoledu. ardha senchary puurti chesukunnaka byaatnu marinta jhalipinchina uv 97 bantullo 15 forlu, siksto satakam puurti cheshaadu. senchary puurtayyaaka uv marinta rechipoyaadu. varusagaa forlu kodutuu skoru vegam penchaadu. marovaipu yooveeki puurti sahakaaram andistunna dhonee kuudaa senchareeki cheruvayyaadu. 89 bantullo 79 parugulatho kreesulo unnaadu. 32.1 ovarlalo 200 parugula bhagaswamyanni namodu chesaru. prastutam 37 ovarlu mugise sariki bharat moodu viketlu kolpoi 226 parugulu chesindi.